LĪGUMS Nr. ___


Latvijas Mākslas akadēmija (turpmāk tekstā – LMA), reģistrācijas Nr. 90000029965, juridiskā adrese Kalpaka bulvāris 13, Rīga, LV-1010, (turpmāk – Pasūtītājs), tās rektora Kristapa Zariņa personā, kurš rīkojas uz Latvijas Mākslas akadēmijas Satversmes pamata, no vienas puses, un 
___, reģ. Nr. ___, juridiskā adrese: ___(turpmāk – Uzņēmējs), kuru pamatojoties uz statūtiem pārstāv tās ___, no otras puses, abi kopā un katrs atsevišķi turpmāk saukti Puses/Puse, 
[bookmark: _Hlk185427700]pamatojoties uz Latvijas Mākslas akadēmijas rīkotā atklātā konkursa “Kronvalda bulvāra 4 ēkas galvenās ieejas fasādes, jumta seguma ar integrēto saules paneļu montāžu centrālajā jumta daļā un noteku sistēmas atjaunošana, bēniņu telpas siltināšana” (identifikācijas Nr. LMA 2026/13) (turpmāk – iepirkums) rezultātiem, saskaņā ar būvniecības lietas nr. BIS BL-931041-125111; BIS-BL-847636-112531 un projektu Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana" 2.1.1.8. Energoefektivitāti veicinoši pasākumi kultūras infrastruktūrā projekts Nr. 2.1.1.8/1/25/I/006 “Latvijas Mākslas akadēmijas ēkas Kronvalda bulvārī 4, Rīgā energoefektivitātes uzlabošana”, bez maldības, viltus un spaidiem noslēdz šādu līgumu (turpmāk - Līgums):

1. LĪGUMA PRIEKŠMETS
1.1. [bookmark: _Hlk132881153]Pasūtītājs uzdod un Uzņēmējs apņemas veikt Kronvalda bulvāra 4 ēkas galvenās ieejas fasādes, jumta seguma ar integrēto saules paneļu montāžu centrālajā jumta daļā un noteku sistēmas atjaunošana, bēniņu telpas siltināšana darbus (turpmāk – Objekts) (turpmāk – Būvdarbi) atbilstoši Līgumam, Tehniskajai specifikācijai (Pielikums Nr.1), Finanšu piedāvājumam (Pielikums Nr.2), BIS būvprojektam nr. BIS-BL-931041-125111; BIS-BL-847636-112531 (turpmāk tekstā – Būvprojekts) un Latvijas Republikas spēkā esošajiem normatīvajiem aktiem.
1.2. Uzņēmējs Būvdarbus veic, saskaņā ar Uzņēmēja iesniegto Finanšu piedāvājumu (Pielikums Nr.2), kas ir neatņemama šī Līguma sastāvdaļa. 
1.3. Uzņēmējs Būvdarbus veic ar saviem darba rīkiem, ierīcēm, materiāliem un darbaspēku, atbilstoši Līgumam, Būvniecības likumam un citiem būvniecību reglamentējošiem normatīvajiem aktiem.
1.4. Pasūtītājs atbilstoši Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” prasībām pilnvaro Uzņēmēju pildīt pienākumus, kas ir noteikti darba aizsardzības koordinatoram projekta izpildes posmā. Uzņēmējam jānodrošina atbilstoša speciālista piesaiste minētā uzdevuma izpildei. 
1.5. Uzņēmējs apliecina, ka ar veicamajiem Būvdarbiem un to veikšanas apstākļiem ir pilnībā iepazinies un, ka Finanšu piedāvājumā ir iekļauti visi ar Būvdarbu veikšanu saistītie izdevumi.
1.6. Gadījumā, ja Būvdarbu izpildes gaitā rodas nepieciešamība veikt papildus darbus, kas nav atrunāti Līgumā, tad papildus darbu apjoms tiek abpusēji apstiprināts ar atsevišķu Pušu sagatavotu un parakstītu vienošanos, kas kļūst par neatņemamu Līguma sastāvdaļu.
1.7. Ja Uzņēmējs ir veicis papildus darbus, kuri nav saskaņoti ar Pasūtītāju, Pasūtītājs tos var neapmaksāt.
1.8. Būvdarbu būvuzraudzību nodrošina Pasūtītājs par saviem līdzekļiem. Par Būvuzrauga norīkošanu Pasūtītājs informē Uzņēmēju trīs darba dienu laikā no dienas, kad noslēgts līgums par būvuzraudzību. 

2. Līguma summa, Būvdarbu pieņemšana un norēķinu kārtība
2.1. Līguma summa par šajā Līgumā noteiktajiem pienācīgi izpildītajiem Būvdarbiem tiek noteikta ____ EUR (___ euro, __ centi) bez Pievienotās vērtības nodokļa (turpmāk – PVN) apmērā (turpmāk tekstā - Būvdarbu summa).
2.2. Līguma summā ir ietvertas visas ar Būvdarbu izpildi saistītās izmaksas, t.sk., transporta izdevumi, nodokļi (izņemot pievienotās vērtības nodokli), darbaspēka izmaksas, kā arī visi riski un citas izmaksas, kas ir saistošas Uzņēmējam, lai nodrošinātu kvalitatīvu Līguma izpildi.
2.3. Uzņēmējam ir tiesības saņemt avansu maksājumu __% (ne vairāk kā 20%) apmērā no Līgumcenas, kas tiek izmaksāts 15 (piecpadsmit) darba dienu laikā no Uzņēmēja iesniegtā rēķina e-sistēmā: EINVOICE@90000029965.
2.4. Samaksa par Līgumā paredzēto Būvdarbu izpildi tiek veikta šādā kārtībā:
2.4.1. par Būvdarbu izpildi:
2.4.1.1. par iepriekšējā mēnesī izpildītajiem Būvdarbiem Uzņēmējs sagatavo un iesniedz no savas puses parakstīto aktu par iepriekšējiem mēnesī faktiski izpildīto Būvdarbu apjomiem (Forma 2) atbilstoši Pasūtītāja saskaņotajai formai.
2.4.1.2. Pasūtītājs 10 (desmit) darba dienu laikā izskata Uzņēmēja iesniegtos aktus un pieņem Būvdarbus, parakstot aktus, vai sniedz Uzņēmējam motivēto atbildi Būvdarbu pieņemt. Būvdarbi netiek pieņemti, ja tiek neatbilst Līgumam un kvalitātes prasībām. Pēc trūkumu novēršanas Uzņēmējs aktus iesniedz atkārtoti un tie tiek izskatīti Līgumā noteiktajā kārtībā.
2.4.1.3. [bookmark: _Hlk132881715]samaksu par iepriekšējā mēnesī veiktajiem Būvdarbiem pēc faktiskā apjoma, Pasūtītājs apmaksā 20 (divdesmit) darba dienu laikā pēc e‑rēķina saņemšanas. Rēķinā jānorāda veikto Būvdarbu faktiskais apjoms, Līguma numurs, datums, summa, Uzņēmēja banka un bankas numurs. Veicot samaksu Pasūtītājs proporcionāli paredzētajam maksājumam dzēš izmaksāto avansa summu.
2.4.1.4. pēc Būvdarbu pilnīgās pabeigšanas Uzņēmējs sagatavo un iesniedz Pasūtītājam no savas puses parakstīto Būvdarbu pieņemšanas – nodošanas aktu, kuru Pasūtītājs izskata 10 (desmit) darba dienu laikā.
2.4.1.5. Uzņēmējs grāmatvedības attaisnojuma dokumentus – rēķinus – sagatavo elektroniskā formātā (turpmāk – Rēķins), atbilstoši Ministru kabineta 2019.gada 9.aprīļa noteikumiem Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” un iesniedz rēķina e-sistēmā: EINVOICE@90000029965.
2.4.1.6. Pasūtītājs Uzņēmēja rēķinu apmaksā 20 (divdesmit) darba dienu laikā, skaitot no rēķina saņemšanas dienas.
2.4.1.7. kārtējie maksājumi, kopumā nepārsniedzot 90% (deviņdesmit procentus) no Līguma Būvdarbu summas, tiek veikti atbilstoši faktiski veiktiem Būvdarbiem Objektā. Maksājumi tiek veikti 20 darbdienu laikā pēc tam, kad Puses abpusēji parakstījušas Kārtējo aktu un Uzņēmējs iesniedzis Pasūtītājam rēķinu;
2.4.1.8. atlikušie 5% (pieci procenti) no Līguma Būvdarbu summas, par šajā Līgumā paredzēto Būvdarbu izpildi Objektā tiek veikts 30 dienu laikā pēc tam, kad atbildīgā iestāde ir apstiprinājusi aktu par būves pieņemšanu ekspluatācijā un Puses parakstījušas Būvdarbu nodošanas-pieņemšanas aktu un Uzņēmējs iesniedzis Pasūtītājam rēķinu, Būvdarbu izpildu dokumentāciju.
2.4.1.9. galīgais norēķins, t.i., 5% (pieci procenti) no Līguma Būvdarbu summas, par šajā Līgumā paredzēto Būvdarbu izpildi Objektā tiek veikts 30 dienu laikā pēc tam, kad pagājis garantijas laiks un Uzņēmējs iesniedzis Pasūtītājam rēķinu.

3. Būvdarbu organizācijas kārtība un Būvdarbu nodošana
3.1. Uzņēmējs par saviem līdzekļiem saņem atļaujas, saskaņojumus un dokumentus, kas nepieciešami Būvdarbu izpildei un nodošanai Pasūtītājam.
3.2. Uzņēmējs neveic Būvdarbus bez spēkā esošas būvdarbu veicēja civiltiesiskās atbildības obligātās apdrošināšanas. Uzņēmējs līdz Būvdarbu uzsākšanai iesniedz Pasūtītājam būvdarbu veicēja civiltiesiskās atbildības obligātās apdrošināšanas līguma (polises) un apdrošināšanas noteikumu apliecinātas kopijas.
3.3. Pasūtītājs nodod Objektu Uzņēmējam ar rakstveida nodošanas-pieņemšanas aktu.
3.4. Būvdarbu organizāciju, tai skaitā darba aizsardzības pasākumu organizāciju būvlaukumā nodrošina Uzņēmējs. Pirms Būvdarbu uzsākšanas Uzņēmējs izstrādā Būvdarbu veikšanas projektu un saskaņo to ar Pasūtītāju.
3.5. Uzņēmējs pirms Būvdarbu uzsākšanas saskaņo Būvdarbu izpildes grafiku ar Pasūtītāju. Ja Pasūtītāja veikto Būvdarbu izpildes grafika korekciju dēļ Uzņēmējs nespēj paveikt Būvdarbus Līgumā noteiktajā termiņā, Uzņēmējam ir tiesības uz atbilstošu Līguma izpildes termiņa pagarinājumu, ja šāds pagarinājums ir tehniski vai tehnoloģiski pamatots.
3.6. Par Būvdarbu organizācijas jautājumiem to norises laikā Puses vienojas mutiski, nepieciešamības gadījumā šo vienošanos noformējot rakstveidā.
3.7. Būvdarbu organizācijas jautājumu risināšanai var tikt sasauktas būvsapulces. Būvsapulču sasaukšanu, organizāciju, pieņemto lēmumu un citu dokumentu sagatavošanu nodrošina Būvuzraugs. Uzņēmējam ir pienākums ierasties uz sapulci par būvniecību Objektā (turpmāk tekstā – Būvsapulce) pēc pirmā aicinājuma, iepriekš saskaņojot laiku.
3.8. Būvsapulcē obligāti piedalās būvuzraugs, būvdarbu vadītājs un Pušu pārstāvji. Ja kādas personas neierašanās rezultātā tiek kavēta vai traucēta Līguma izpilde, par to ir atbildīga tā Puse, kuras intereses šī persona pārstāv.
3.9. Būvsapulcē nevar pieņemt lēmumus, kuri groza Līguma būtiskos noteikumus (izpildes termiņš, Līguma summa, garantijas termiņš, Būvdarbu kvalitātes līmenis, veidi un apjoms).
3.10. Puses nekavējoties, bet ne vēlāk kā trīs darba dienu laikā no šādu apstākļu konstatēšanas dienas, informē viens otru, ja:
3.10.1. starp Līguma dokumentu datiem ir pretrunas;
3.10.2. Līguma dokumentos sniegtie dati atšķiras no reālajiem apstākļiem;
3.10.3. Līguma dokumenti ir nepilnīgi vai kļūdaini;
3.10.4. Līguma dokumenti sagatavoti tā, ka Būvdarbu izpilde atbilstoši tiem kādai no Pusēm būtu neizdevīga vai pretrunīga;
3.10.5. informācija, dati vai instrukcijas, kas iesniegtas Būvdarbu izpildes laikā, atšķiras no Līguma dokumentiem;
3.10.6. ir mainījušies Līguma izpildei nozīmīgi apstākļi vai radušies jauni.
3.11. Puses piecu darba dienu laikā rakstveidā informē viena otru par apstākļiem (izmaiņām), kuri var ietekmēt Līguma būtiskos noteikumus. Ja Uzņēmējs 14 kalendāra dienu laikā no dienas, kad viņam ir kļuvuši zināmi apstākļi, kas ļauj prasīt Līguma izpildes pagarinājumu vai papildu samaksu, nav iesniedzis Pasūtītājam motivētu pamatojumu, Uzņēmējs zaudē tiesības uz termiņa pagarinājumu vai papildu samaksu.
3.12. Uzņēmējs līdz mēneša 5. datumam sastāda darbu izpildes aktu (iepriekšējā mēnesī faktiski veikto Būvdarbus un izmaksu aprēķinu kopsavilkumu) (turpmāk – Kārtējais akts) un iesniedz būvuzraugam parakstīšanai. Būvuzraugs izskata, paraksta un nodod Pasūtītājam Kārtējo aktu trīs darbdienu laikā pēc Kārtējā akta saņemšanas no Uzņēmēja. Pasūtītājs Kārtējo aktu izskata un paraksta 10 (desmit) darbdienu laikā pēc tā saņemšanas. Kārtējais akts ir pamats kārtējo maksājumu veikšanai saskaņā ar Līgumu.
3.13. Ja Pasūtītājs neparaksta Kārtējo aktu 3.12. punktā minētajos termiņos, kā arī neiesniedz Uzņēmējam 3.14. punktā minēto pretenziju vai ar būvuzraugu saskaņotu defektu aktu, uzskatāms, ka Pasūtītājs izpildītos Būvdarbus ir pieņēmis 3.12. punktā minētā termiņa pēdējā dienā.
3.14. Ja Pasūtītājs nepieņem Būvdarbus, tas iesniedz Uzņēmējam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Kārtējo aktu, ja nepilnības nav saistītas ar Būvdarbu kvalitāti, vai ar Būvuzraugu saskaņotu defektu aktu. Ja Uzņēmējs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Uzņēmējs 10 darbdienu laikā no defektu akta saņemšanas dienas iesniedz Pasūtītājam Būvdarbu vadītāja parakstītus rakstiskus iebildumus pret defektu aktā norādītajām nepilnībām.
3.15. Ja Pasūtītājs nepiekrīt Būvdarbu vadītāja iebildumiem attiecībā uz defektu aktā iekļautajiem izpildīto Būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Būvdarbu kvalitāti. Ekspertīzes uzdevums ir novērtēt faktiski izpildīto Būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.
3.16. Ja būves ekspertīze neapstiprina Pasūtītāja defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Kārtējā akta parakstīšana nav nepieciešama.
3.17. Ja Uzņēmējs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Uzņēmējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka Būvuzraugs.
3.18. Ja defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Kārtējā aktā.
3.19. Kārtējā akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Uzņēmējam ir pienākums novērst defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem.
3.20. Uzņēmējs nodod Pasūtītājam visus izpildītos Būvdarbus šādā kārtībā:
3.20.1. iesniedz Būvuzraugam Kārtējo aktu par pēdējā mēnesī izpildītajiem Būvdarbiem;
3.20.2. paziņo Pasūtītājam par būves gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai.
3.21. Uzņēmējs pēc darbu pabeigšanas iesniedz Pasūtītājam būvobjekta nodošanas un pieņemšanas aktu (turpmāk – Būvdarbu nodošanas-pieņemšanas akts):
3.21.1. kurā norāda akta par darbu pabeigšanas datumu un numuru, atzīmes par Būvdarbu pabeigšanu datumu vai izziņas par būves neesību datumu un numuru;
3.21.2. kam pievieno Būvdarbu izpilddokumentācijas nodošanas-pieņemšanas aktu, Būvdarbu izpilddokumentāciju kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.
3.22. Pasūtītājs izskata un sniedz atbildi Uzņēmējam par Uzņēmēja iesniegtajiem dokumentiem 10 darbdienu laikā, skaitot no dienas, kurā tos saņēmis, ja Līgumā nav noteikts cits termiņš.

4. Pušu pienākumi un tiesības Būvdarbu veikšanas laikā
4.1. Uzņēmējs atbild par:
4.1.1. Būvdarbu rezultātā radītās būves vai tās daļas atbilstību Būvprojektam un tajā ietvertajiem risinājumiem, kā arī par Būvdarbu kvalitāti;
4.1.2. par apakšuzņēmēja veiktajiem Būvdarbiem un to kvalitātes kontroli.
4.1.3. Būvdarbu veikšanu un organizēšanu atbilstoši Darbu izpildes grafikam un Līguma dokumentos un normatīvajos aktos noteiktajiem kvalitātes rādītājiem;
4.1.4. visu Būvdarbu izpildei nepieciešamo atļauju un saskaņojumu saņemšanu;
4.1.5. būvdarbu veicēja civiltiesiskās atbildības obligātās apdrošināšanas spēkā esību visā Būvdarbu izpildes laikā un, ja attiecināms, arī garantijas periodā;
4.1.6. normatīvajos aktos būvdarbu veicējam un Objektā nodarbinātajiem būvspeciālistiem noteikto pienākumu izpildi un prasību ievērošanu attiecībā uz būvspeciālistu un būvdarbu veicēju civiltiesiskās atbildības obligāto apdrošināšanu;
4.1.7. savlaicīgu Pasūtītāja informēšanu par iespējamām izmaiņām, pretrunām dokumentos, pārbaudēm un citiem apstākļiem;
4.1.8. faktiski paveikto Būvdarbu apjomu mērījumu pareizību;
4.1.9. Uzņēmēja kompetencē ietilpstošo pārbaužu veikšanu;
4.1.10. rakstisku vai mutisku ziņojumu sagatavošanu būvsapulcēm;
4.1.11. pārbaudēs atklāto defektu savlaicīgu un kvalitatīvu novēršanu;
4.1.12. darba aizsardzības koordinatora funkciju izpildes nodrošināšanu Objektā visā Līguma darbības laikā, tajā skaitā nodrošina Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” 12. un 13. punktā minēto pienākumu izpildi, kā arī nosūta Pasūtītājam iepriekšēja paziņojuma par būvdarbu veikšanu kopiju;
4.1.13. visu darba drošības pasākumu organizāciju un ievērošanu būvlaukumā, kā arī nepieciešamajiem nostiprinājumiem, uzrakstiem un apgaismojumiem;
4.1.14. tīrību Būvdarbu izpildes teritorijā visā Būvdarbu izpildes laikā, kā arī to, lai būvlaukumā esošie būvgruži un materiālu atliekas nepiesārņo būvlaukumam piegulošo teritoriju;
4.1.15. savlaicīgu drošības pasākumu organizāciju būvlaukumā, ja Būvdarbu laikā rodas apdraudējums jebkuru personu dzīvībai, veselībai vai mantai;
4.1.16. būvgružu izvešanas pakalpojumu, kas ir nepieciešami un paredzēti Būvdarbu atbilstošai organizācijai un izpildei, apmaksu par saviem līdzekļiem;
4.1.17. normatīvo aktu prasību ievērošanu, lai nepieļautu apkārtējās vides piesārņošanu un vides stāvokļa pasliktināšanu;
4.1.18. Pasūtītāja pārstāvju un kontroles funkcijas veicošo institūciju pārstāvju iekļūšanas nodrošināšanu Būvdarbu izpildes teritorijā un Objektā;
4.1.19. Būvdarbu nodošanu;
4.1.20. Būvdarbu izpildu dokumentācijas nodošanu, ievērojot Tehniskajā specifikācijā noteikto iesniedzamo dokumentu uzskaitījumu un iesniegšanas kārtību.
4.2. Pasūtītājs atbild par:
4.2.1. būvuzraudzības funkciju nodrošināšanu;
4.2.2. Uzņēmēja darbības nodrošināšanai nepieciešamo dokumentu, informācijas un izmaiņu savlaicīgu nodošanu Uzņēmējam;
4.2.3. Būvdarbu uzmērīšanu un izmaiņu veikšanu Līguma dokumentos;
4.2.4. pārbaužu un kontroles īstenošanu saskaņā ar normatīvo aktu un Līguma dokumentu prasībām;
4.2.5. Pasūtītāja pilnvaroto pārstāvju darba organizāciju;
4.2.6. būvsapulču koordinēšanu;
4.2.7. Būvdarbu pieņemšanu;
4.2.8. maksājumu veikšanu Līgumā norādītajos termiņos un kārtībā.
4.3. Pasūtītājs atturas no darbībām, kas traucē Būvdarbu izpildi, ja vien tās nav saistītas ar konstatētiem būvniecības, darba aizsardzības un/vai vides aizsardzības noteikumu pārkāpumiem no Uzņēmēja puses.
4.4. Ziņojumus vai rīkojumus, kas tiek doti saskaņā ar Līgumu, Puses noformē rakstveidā. 
4.5. Par rakstveida ziņojumiem vai rīkojumiem jebkurā gadījumā tiek uzskatīti:
4.5.1. ziņojumi un rīkojumi, kas fiksēti būvsapulču lēmumu dokumentos vai būvdarbu žurnālā;
4.5.2. rasējumi, detalizētie rasējumi vai kādi citi tehniski izpildīti dokumenti, kuros fiksētas izmaiņas un kurus Pasūtītājs iesniedz Uzņēmējam.
4.6. Pēc ziņojuma vai rīkojuma saņemšanas Puses, ja nepieciešams, vienojas par   izmaiņām Līguma dokumentos.

5. Garantija
5.1. Darbu garantijas termiņš tiek noteikts 60 mēneši no akta par objekta pieņemšanu ekspluatācijā apstiprināšanas datuma.
5.2. Uzņēmējs apņemas garantijas laikā par saviem līdzekļiem ne vēlāk kā 3 darba dienu laikā, pēc Pasūtītāja paziņojuma saņemšanas, reaģēt uz Pasūtītāja paziņojumu un apsekot konstatēto defektu, savukārt faktiskais defekta novēršanas termiņš nosakāms, Pusēm vienojoties, ņemot vērā defekta raksturu, apjomu, tehnoloģiskās prasības, laika apstākļus un nepieciešamos materiālus vai iekārtu piegādes termiņus. 
5.3. Gadījumā, ja Uzņēmējs atsakās vai nespēj novērst radušos defektus un/vai bojājumus, Pasūtītājam ir tiesības pēc saviem ieskatiem pieaicināt speciālistus šo bojājumu novēršanai un piedzīt no Uzņēmēja visus radušos izdevumus, kas saistīti ar bojājumu novēršanu, kā arī piedzīt citus zaudējumus, kas radušies Pasūtītājam, un Uzņēmējam, šie izdevumi un zaudējumi jāatlīdzina 5 darba dienu laikā no rēķina saņemšanas dienas.
6. Pušu atbildība
6.1. Puse, kura nav izpildījusi, nav pienācīgi pildījusi savas šajā Līgumā noteiktās saistības vai ir nokavējusi savu saistību izpildi, ir atbildīga par otrai Pusei ar saistību neizpildi, nepienācīgu izpildi vai saistību izpildes nokavējumu radušos tiešo zaudējumu atlīdzināšanu pilnā apmērā.
6.2. Uzņēmējs uzņemas pilnu atbildību par Līgumā paredzēto Būvdarbu veikšanā nodarbināto darbinieku apdrošināšanu pret nelaimes gadījumiem (šis nosacījums attiecās arī uz apakšuzņēmēju darbiniekiem, kas tiek piesaistīti Būvdarbu veikšanā)
6.3. [bookmark: _Toc8647870]Ja Uzņēmējs kavē šajā Līgumā noteiktos termiņus, tostarp Darbu izpildes, konstatēto Darbu defektu novēršanas, dokumentu iesniegšanas u.c. termiņus, tad Pasūtītājs var prasīt no Uzņēmēja līgumsodu 0,5% apmērā no neizpildītās saistības vērtības par katru kavējuma dienu, bet ne vairāk par 10 % no Līguma summas bez PVN.
6.4. Ja Līgumā noteiktajos termiņos un kārtībā Pasūtītājs nav veicis norēķinus ar Uzņēmēju un kavējums ir ilgāks par 10 (desmit) darba dienām, Uzņēmējam ir tiesības pieprasīt līgumsodu 0,5% no Līguma summas par katru nokavēto samaksas izdarīšanas darba dienu, bet ne vairāk kā 10% no Līguma summas.
6.5. Papildus līgumsodam Uzņēmējs apņemas atlīdzināt Pasūtītājam zaudējumus, kas Pasūtītājam radušies Līguma savlaicīgas neizpildes rezultātā. 
6.6. Uzņēmējs tiek atbrīvots no līgumsoda nomaksas, ja saistību izpilde kavēta Pasūtītāja vainas dēļ.
6.7. Līgumsoda samaksa neatbrīvo Puses no Līguma saistību izpildes pilnā apmērā.
6.8. Par savu Līguma saistību neizpildi, vai nepienācīgu izpildi katra no Pusēm ir atbildīga otras priekšā saskaņā ar Latvijas Republikā spēkā esošajiem tiesību aktiem.

7. Līguma nodrošinājums un saistību izpildes garantija
7.1. Pirmā pieprasījuma Līguma saistību izpildes garantija (Līguma nodrošinājums):
7.1.1.  Uzņēmējs 15 (piecpadsmit) dienu laikā no Līguma abpusējas parakstīšanas dienas iesniedz Pasūtītājam neatsaucamu pirmā pieprasījuma Līguma saistību izpildes garantiju (apdrošināšanas polises vai bankas galvojuma oriģinālu) 5% (piecu procentu) apmērā no Līguma summas vai Pasūtītājs veic 5% (piecu procentu) apmērā ieturējumu; 
7.1.2.  gadījumā, ja Uzņēmējs nepilda Līguma vai kādas Darbu daļas un/vai Defektu novēršanas termiņu vai nepilda pilnībā vai daļēji citas ar Līgumu uzņemtās saistības, neatlīdzina Pasūtītājam radušos tiešos zaudējumus vai neveic kādus citus Pasūtītājam piekrītošus maksājumus, Pasūtītājam ir tiesības izmantot no Uzņēmēja saņemto Līguma saistību izpildes garantiju 5% (pieci procenti) apmērā no visu veikto būvdarbu summas bez PVN, lai segtu pret Uzņēmējs radušos prasījumus, kurus atteicies segt Uzņēmējs vai nav sedzis Līgumā vai Pasūtītāja noteiktajā termiņā;
7.1.3.  Līguma saistību izpildes garantijas nosacījumi iepriekš saskaņojami ar Pasūtītāju. Pasūtītājs saskaņojumu sniedz 2 (divu) darba dienu laikā no garantijas projekta saņemšanas;
7.1.4.  Līguma saistību izpildes garantija ir spēkā līdz datumam, kas ir ne mazāks kā 14 (četrpadsmit) dienas pēc Līgumā noteiktā akta par būves pieņemšanu ekspluatācijā parakstīšanas dienas; 
7.1.5.  Uzņēmēja ir pienākums savlaicīgi, bet ne vēlāk kā 10 (desmit) darba dienas pirms Līguma saistību izpildes garantijas termiņa beigām, iesniegt Pasūtītājam tās pagarinājumu, ja nodrošinājuma termiņš tuvojas beigām, bet Darbu izpilde vēl nav pabeigta. Minimālais pagarinājuma termiņš ir 30 (trīsdesmit) dienas. Savukārt, gadījumā, ja Uzņēmējs noteiktajā termiņā nav iesniedzis Pasūtītājam Līguma saistību izpildes garantijas pagarinājumu, Pasūtītājam ir tiesības izmantot spēkā esošo Līguma saistību izpildes garantiju, kā arī neveikt Līgumā noteiktos maksājumus līdz attiecīgā pagarinājuma iesniegšanai.
7.2. [bookmark: _Hlk66447600]Pirmā pieprasījuma garantijas laika saistību izpildes garantija:
7.2.1. Uzņēmējam ir tiesības aizstāt Līguma 7.1.2. apakšpunktā noteiktajā kārtībā ieturēto garantijas laika ieturējuma summu ar neatsaucamu, pirmā pieprasījuma, beznosacījumu Garantijas laika saistību izpildes garantiju (apdrošināšanas polises vai bankas galvojuma oriģinālu) 5% (pieci procenti) apmērā no visu veikto būvdarbu summas bez PVN. Garantijas saistību nodrošinājums tiks samazināts minimālā garantijas termiņa trešā gada pirmajā mēnesī uz atlikušo tā daļu, nosakot to 2 % no visu veikto būvdarbu summas bez PVN, ja garantijas termiņa pirmajos divos gados nav konstatēti Darbu defekti vai Puses ir vienojušās par pieteikto Darbu defektu novēršanas termiņu.
7.2.2. Garantijas laika saistību izpildes garantijas nosacījumi iepriekš saskaņojami ar Pasūtītāju. Pasūtītājs saskaņojumu sniedz 2 (divu) darba dienu laikā no garantijas projekta saņemšanas.
7.2.3. Pasūtītājam ir tiesības izmantot Garantijas laika saistību izpildes garantiju, ja Uzņēmējs neievēro Līguma noteikumus vai nenovērš Defektus Līgumā noteiktajā kārtībā. 
7.2.4. Ja Līgums tiek izbeigts pirms termiņa, Darbus neveicot pilnā apmērā, Izpildītājam ir pienākums iesniegt Garantijas laika saistību izpildes garantiju 5% (pieci procenti) apmērā no izpildīto un Līgumā noteiktajā kārtībā pieņemto Darbu vērtības bez PVN.
7.2.5. Garantijas laika saistību izpildes garantija ir spēkā visu garantijas termiņu un tiek atgriezta Uzņēmējam 5 (piecu) darba dienu laikā pēc garantijas termiņa beigām.
7.3. Līguma 7.1., 7.2. punktā minētajām garantijām jāatbilst šādiem nosacījumiem:
7.3.1. pirmā pieprasījuma, beznosacījumu nodrošinājums, kas nav atsaucams no nodrošinājuma devēja puses;
7.3.2. nodrošinājuma devējs neatsaucami apņemas veikt maksājumus ne vēlāk kā 5 (piecu) darba dienu laikā pēc Pasūtītāja rakstveida prasības saņemšanas, kur paziņots, Uzņēmējs nepilda Līgumā paredzētās saistības, par jebkuru summu nodrošinājuma summas apmērā;
7.3.3. Pasūtītājam nav jāpierāda vai jādod pamatojums vai iemesls savai prasībai un Uzņēmējam nav tiesību apspriest šo prasību;
7.3.4. Pasūtītājam nav jāpieprasa nodrošinājuma summa no Uzņēmēja pirms pieprasījuma iesniegšanas garantijas devējam;
7.3.5. prasības un strīdi, kas saistīti ar nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
7.3.6. Bankas garantijai piemērojami Starptautiskās tirdzniecības palātas (International Chamber of Commerce (ICC)) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No.758), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem;
7.4. Ja kā nodrošinājums tiek iesniegta apdrošināšanas polise, tai jāpievieno maksājumu apliecinošs dokuments (kopija) par apdrošināšanas prēmijas samaksu 100% (simts procentu) apmērā.
7.5. Ja Pasūtītājs nav no Uzņēmēja saņēmis atbilstoša vaida garantijas nodrošinājumu (bankas garantiju vai apdrošunāšanas polisi), tad Pasūtītājs ietur 5% (piecu procentus) no visu veikto būvdarbu summas bez PVN.
7.6. Gadījumā, ja Līgums tiek izbeigts pirms noteiktā garantijas laika beigām Uzņēmēja vainas dēļ, tad ieturējums 5% (piecu procentus) no visu veikto būvdarbu summas bez PVN, netiek izmaksāta.

8. Apakšuzņēmēju un Līguma izpildē iesaistīto personāla (speciālistu) nomaiņa 
8.1. [bookmark: _Hlk132882506]Uzsākot Līguma izpildi, Uzņēmējs iesniedz visu Būvdarbu veikšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī Uzņēmēja apakšuzņēmēju apakšuzņēmējus. Uzņēmējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Būvdarbu veikšanā.
8.2. Uzņēmējs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
8.3. Uzņēmējam ir pienākums saskaņot ar Pasūtītāju papildu personāla iesaistīšanu Līguma izpildē. 
8.4. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu. 
8.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
8.5.1. [bookmark: _Hlk132882853]piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām; 
8.5.2. [bookmark: _Hlk127524513]tiek nomainīts apakšuzņēmējs, uz kura iespējām Iepirkumā Uzņēmējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā, izņemot 8. un 9.punktā, minētajiem pretendentu izslēgšanas iemesliem;
8.5.3. [bookmark: _Hlk127524531]piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu šā likuma 42.panta otrās daļas, izņemot 8. un 9.punktā, minētajiem pretendentu izslēgšanas iemesliem;
8.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
8.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
8.7. Pasūtītājs pieņem lēmumu atļaut vai atteikt Uzņēmēja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem. 
8.8. Uzņēmējs apakšuzņēmēju piesaistīšanas/nomaiņas gadījumā iesniedz Pasūtītājam Apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju).
8.9. Uzņēmējam par apakšuzņēmēju un/vai Uzņēmēja piesaistīto personālu jāiesniedz Pasūtītājam sekojoši dokumenti:
8.9.1. pieteikums apakšuzņēmēju un/vai Uzņēmēja personāla nomaiņai vai piesaistīšanai, norādot nododamo Būvdarbu veidu un procentus no kopējā Līguma ietvaros veicamos Būdarbus;
8.9.2. piekrišanas raksts, kas apliecina apakšuzņēmēja un/vai Uzņēmēja piesaistītā personāla gatavību veikt konkrētos Būvdarbus atbilstoši Līguma priekšmetam. apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu. Uzņēmēja piesaistītā personāla apliecinājumu paraksta pats speciālists; 
8.9.3. Apakšuzņēmēja vai Uzņēmēja piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Uzņēmējs Līguma izpildē vēlas nomainīt apakšuzņēmēju vai Uzņēmēja personālu, uz kura iespējām balstījies savas kvalifikācijas novērtēšanai.
8.10. Grozījumi Līgumam pievienotajā apakšuzņēmēju sarakstā tiek noformēti, reģistrējot Pasūtītāja saskaņoto apakšuzņēmēju sarakstu (konsolidēto versiju ar aktuālo informāciju) pie Līguma. Līdz ar jaunā saraksta reģistrēšanu pie Līguma, spēku zaudē iepriekšējais saraksts. 
8.11. Apakšuzņēmēja piesaistīšana Līguma izpildē pēc Uzņēmēja iniciatīvas, neatbrīvo Uzņēmēju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības. 
8.12. Uzņēmējs ir atbildīgs par piesaistītā personāla un apakšuzņēmēju veiktā Būvdarba atbilstību šī Līguma prasībām.
8.13. Uzņēmējs ir atbildīgs par to, lai saskaņā ar šo Līgumu Būvdarbu izpildē iesaistīts apakšuzņēmējs nepiesaistītu Būvdarbu izpildē citus apakšuzņēmējus bez Pasūtītāja rakstiskas piekrišanas.
8.14. Pasūtītājs nav atbildīgs par Uzņēmēja nokavētiem vai vispār neveiktiem norēķiniem ar tā piesaistītajiem apakšuzņēmējiem. 

9. [bookmark: _Toc178156875][bookmark: _Toc199661754][bookmark: _Toc199733737][bookmark: _Toc205622924][bookmark: _Toc205802655]Nepārvarama vara
9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un ko nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
9.2. Pusēm ir pienākums ne vēlā kā 3 (trīs) darba dienu laikā pēc nepārvaramas varas apstākļu iestāšanās vai konstatēšanas, paziņot (telefoniski un rakstveidā: e-pasts) otrai Pusei par nepārvaramas varas apstākļu iestāšanos un apstākļiem, kas pierāda to esamību. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puse netiek atbrīvota no Līguma saistību izpildes. 
9.3. Ja nepārvaramas varas apstākļi ir ilgstoši, Puses sastāda papildus vienošanos pie šī Līguma par saistību turpmāko izpildi vai izbeigšanu.

10. Līguma darbības termiņš, tā grozīšana, papildināšana, izbeigšana un strīdu risināšanas kārtība
10.1. [bookmark: _Hlk132889038]Līgums stājas spēkā ar Līguma abpusēju parakstīšanas brīdī un ir spēkā līdz Pušu saistību pilnīgai izpildei un tiesību izmantošanai.
10.2. Būvdarbu izpildes termiņš:14 (četrpadsmit) mēneši skaitot no Objekta nodošanas Uzņēmējam brīža.
10.3. Uzņēmējam nav tiesības uz Būvdarbu izpildes termiņa pagarinājumu tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot šo Līgumu. Tas pats attiecas arī uz apstākļiem, kuru sekas Uzņēmējs būtu varējis sagaidīt vai novērst.
10.4. Līgumu var papildināt, grozīt vai izbeigt, Pusēm savstarpēji vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stājas spēkā, kad abas Puses tos parakstījušas.
10.5. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
10.5.1. grozījumi ir nebūtiski;
10.5.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos, 
10.5.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
10.6. Saskaņā ar Publisko iepirkumu likumu Pasūtītājs Līguma izpildes laikā pieļauj neatkarīgi no tā, vai tie ir būtiski vai nebūtiski grozījumu veikšanu šādos gadījumos:
10.6.1. Ja objektīvu apstākļu dēļ Pasūtītājs ir uzdevis veikt  Uzņēmējam neparedzētu Līguma prasību izpildi un šīs izmaiņas  ir visu Līgumā iesaistīto Pušu saskaņotas un pamatotas, kādu iemeslu dēļ šādas izmaiņas ir nepieciešamas;
10.6.2. Pasūtītājam ir tiesības izmainīt Būvdarbu apjomu, tajā skaitā to samazināt un/vai papildināt, šādos gadījumos:
10.6.2.1. Līguma izpildes laikā tiek samazināti atsevišķi pienākumi, kas nav nepieciešami un sākotnēji to nevarēja paredzēt, kā rezultātā tiek samazināta Līguma summa;
10.6.2.2. Līguma izpildes laikā tiek konstatēti neparedzami fiziskie apstākļi, tas ir jebkādi dabiskie fiziskie apstākļi un cilvēka radītie, un citi fiziskie šķēršļi, ar kuriem Puses sastopas izpildot Līguma saistības. 
10.7. Ja Puses 15 (piecpadsmit) dienu laikā nespēj panākt vienošanos par izmaiņām vai grozījumu veikšanu, vai Pasūtītāja pieprasītās izmaiņas ir pretrunā ar normatīvo aktu prasībām, un/vai pārsniedz šajā Līgumā noteikto, Uzņēmējs ir tiesīgs atteikties no pieprasītajām izmaiņām līdz panākta vienošanās starp Pasūtītāju.
10.8. Ja saskaņā ar Starptautisko un Latvijas Republikas nacionālo sankciju likuma nosacījumiem, Līgumu nav iespējams izpildīt tādēļ, ka Līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.9. Pasūtītājs patur sev tiesības 10 (desmit) darba dienas iepriekš brīdinot vienpusēji atkāpties no Līguma šādos gadījumos:
10.9.1. Uzņēmējs nav izpildījis vienu vai vairākas Līguma saistības, un, pēc rakstiska brīdinājuma saņemšanas, saistību nepildīšana nav novērsta 10 (desmit) darba dienu laikā;
10.9.2. Uzņēmējs nav uzsācis Būvdarbu izpildi ilgāk kā 30 (trīsdesmit) dienu laikā no Līguma spēkā stāšanās dienas;
10.9.3. Līgumu nav iespējams izpildīt tādēļ, ka Līguma izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.9.4. Uzņēmējs iepirkuma līguma izpildē ietvēris Krievijas Federācijas un Baltkrievijas Republikas izcelsmes preces un pakalpojumi.
10.10. Pasūtītājam vienpusēji atkāpjoties no Līguma ir tiesības pieprasīt no Uzņēmēja līgumsodu 10% apmērā no Lūguma summas bez PVN.
10.11. Uzņēmējam ir tiesības vienpusēji izbeigt Līgumu, par to rakstveidā paziņojot Pasūtītājam 10 (desmit) dienas iepriekš, neatlīdzinot Pasūtītājam zaudējumus un neatlīdzinot līgumsodu, ja Pasūtītājs savas vainas dēļ Līgumā noteiktajos termiņos nav veicis maksājumus par Pasūtītāja pieņemtiem Būvdarbiem un maksājuma kavējums pārsniedz 30 (trīsdesmit) darba dienas.
10.12. Līguma darbība var tikt izbeigta, bez zaudējumu segšanas, ja iestājas nepārvaramas varas apstākļi un/vai Līguma darbība apturēta šī Līguma noteiktajā kārtībā, un tā nevar tikt atjaunota būtiski nemainot Līguma summu vai atsevišķu Būvdarbu izpildes termiņus.
10.13. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līgumu. Ja Puses nespēj strīdu atrisināt savstarpēju pārrunu rezultātā, tas tiek izskatīts tiesā, Latvijas Republikas spēkā esošo normatīvo aktu noteiktajā kārtībā. Nekādi strīdi, prasības iesniegšana vai pretprasības celšana tiesā, kā arī tiesas procesa norise neatbrīvo Puses no turpmākās šī Līguma saistību izpildes.

11. Kontaktpersonas
11.1. Pasūtītāja kontaktpersona Līguma izpildes nodrošināšanā ir: ___
11.2. Uzņēmēja kontaktpersona, atbildīgā persona par Līguma izpildi ir ___
11.3. Uzņēmējs trīs darba dienu laikā no Līguma spēkā stāšanās dienas rakstveidā paziņo Pasūtītājam Būvdarbu vadītāja datus (vārdu, uzvārdu, sertifikāta numuru, tālruņa numuru, pasta un elektroniskā pasta adresi). 
11.4. Pušu pienākums ir rakstveidā informēt otru Pusi par jebkurām ar Pušu kontaktpersonu saistītajām izmaiņām.

12. Nobeiguma noteikumi
12.1. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikā spēkā esošajiem normatīvajiem aktiem. Ja kāds no Līguma punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā pielīgto saistību izpildi, kuras netiek skartas sakarā ar šīm izmaiņām. 
12.2. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Puses informē viena otru 5 (piecu) dienu laikā. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei. 
12.3. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras Puses iesniegumu, paziņojumu vai pieprasījumu jāsniedz 10 (desmit) darba dienu laikā pēc konkrēta dokumenta saņemšanas, izņemot, ja Līgumā noteikts cits termiņš vai Puses ir vienojušās citādi. 
12.4. Gadījumā, ja Puse nesniedz atbildi 10 (desmit) darba dienu laikā ir uzskatāms, ka, Puse, kurai pieprasījums ir nosūtīts, ir to akceptējusi.
12.5. Gadījumā, ja Līgumā un tā pielikumos nav atrodams neviens termiņš, tad parakstot šo Līgumu, Puses piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādai Pusei pienākumu.
12.6. Šis Līgums ir saistošs kā Pusēm, tā arī to tiesību un pienākumu pārņēmējiem. Nevienai no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas.
12.7.  Ja kāda no Pusēm kļūst par bankrota, maksātnespējas vai citu līdzvērtīgu notikumu objektu, kas ietekmē otras Puses intereses, otrai Pusei ir tiesības paziņot par Līguma izbeigšanu pirms termiņa un pieprasīt tai samaksāt pienākošās summa.
12.8. Uzņēmējs apliecina, ka tā darbinieki vai citas personas, kas ir vai būs iesaistīti Līguma izpildē pirms Būvdarba uzsākšanas ir vai tiks iepazīstināti ar noteikumiem par konfidencialitāti.
12.9. Ar šī Līguma parakstīšanu Puses apliecina, ka tām ir saprotams šī Līguma saturs un sekas. 
12.10. Līgums sagatavots un parakstīts latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu. Līguma parakstīšanas datums ir pēdējā parakstītāja laika zīmoga datums un laiks. 
12.11. Līgumam ir pievienoti šādi pielikumi: 
12.11.1. Līguma pielikums Nr.1 - 
12.11.2. Līguma pielikums Nr. 2 – 
12.11.3. Līguma pielikums Nr. 3 –
13. Pušu rekvizīti un paraksti

	PASŪTĪTĀJS

Pasūtītājs:
Latvijas Mākslas akadēmija
Reģ. Nr.: 90000029965
Adrese: Kalpaka bulvāris 13, Rīga, Latvija
Banka: Valsts Kase
Kods/BIC: TRELLV22
Konts/IBAN: LV41TREL9220514013000


______________________________
rektors Kristaps Zariņš

Šis dokuments ir parakstīts ar drošu elektronisko parakstu un satur laika zīmogu
